VOLIKIRI

Tallinna Strateegiakeskus (registrikood 75023817, aadress: Vabaduse väljak 7, 15199 TALLINN) linna strateegiadirektor Raido Roop linnakantsleri ülesannetes,

1. Volitab kooskõlas riigihangete seaduse (RHS) paragrahviga 43 riigihanke „Lauaarvutite ja monitoride ostmine ja rentimine raamlepinguga (minikonkursid)“ (275497) raames Riigi Info- ja Kommunikatsioonitehnoloogia Keskust (registrikood 77001613):
   1. korraldama nimetatud riigihanke.
   2. teostama nimetatud riigihanke raames hankemenetlusega seotud toiminguid.
   3. sõlmima, muutma ja lõpetama volituse andja nimel nimetatud riigihankega seotud raamlepinguid.
   4. nimetatud riigihanke raames on volituse andja esindajaks alljärgnev(ad) isik(ud):
      1. Linna digiteenistuse IT-tugiteenuste osakonna juhtaja **Andres Vider**
      2. Linna ostu- ja hankekeskuse juhataja **Signe-Maarja Tina**
2. Volituse andja on teadlik, et:
   1. hankijad vastutavad solidaarselt RHS nõuete järgimise eest, kui riigihange korraldatakse täielikult kõigi vastavate hankijate huvides, isegi kui riigihanget juhib oma nimel üks hankijatest.
   2. ühishankijale kohalduvad lisaks raamlepingute tingimustele kõik RHS-st tulenevad nõuded kuni hankelepingu aruandluse esitamiseni.
   3. tal on kohustus Riigi Info- ja Kommunikatsioonitehnoloogia Keskust informeerida kõigist volituse andjaga seotud muutustest (volituse andja nimi või registrikood, volituse andja või volitatud esindaja, kontaktandmed vms).

Volikiri on antud edasivolitamise õiguseta ja kehtib raamlepingu tähtaja saabumiseni.